'Nadležni za red u "našem" gradu nam još jednom lijepo pokazuju da smo mi koji postupamo po zakonu kompletni idioti!', poručuje naša čitateljica uzrujana prizorom u svom kvartu.



'Plaćamo parkirne karte, kupujemo parkirna mjesta, platimo porez..., a lijepo možemo staviti znak na gradsku javnu površinu i lanac te imati privatni parking za sebe i, normalno, nelegalne i neprijavljene 'goste'.



Naravno, sve to gratis, uz blagoslov Druge policijske postaje, jer daleko im je - punih 50 metara', ogorčeno je primjetila naša čitateljica koja nam šalje i foto dokaze ovog bezobrazluka, snimljenog na parkingu iza zgrada u Bregovitoj ulici.



'Normalno, riječ je o javnoj površini', napominje Splićanka, jedna od mnogih koji ne mogu zatvarati oči pred divljaštvom pojedinaca te zaključuje:



'Ubuduće u grad sa kliještima očito...'.



A mi ćemo za kraj samo još jednom ponoviti splitsko 'evergreen' pitanje - odgovorni, gdje ste?!